Ni Elder C. Scott Grow Ng Pitumpu Ang Himala ng Pagbabayad-sala Walang kasalanan o paglabag, pasakit o kalungkutan, na hindi mapagagaling ng kapangyarihan ng Kanyang Pagbabayad-sala. Habang inihahanda ko ang aking mensahe para sa kumperen- syang ito, nakatanggap ako ng nakabibiglang tawag sa telepono mula sa aking ama. Sinabi niyang namatay ang nakababata kong kapatid na lalaki nang umagang iyon sa kanyang pag- tulog. Lungkot na lungkot ako. Siya ay 51 taong gulang lang. Habang iniisip ko siya, nadama kong magbahagi ng ilang pangyayari sa buhay niya. Ga- gawin ko ito nang may pahintulot. Noong kabataan niya, makisig ang kapatid ko, mabait at palakaibigan - lubos na tapat sa ebanghelyo. Matapos maglingkod nang marangal sa mis- yon, pinakasalan niya ang kanyang kasintahan sa templo. Biniyayaan sila ng isang anak na lalaki at isang anak na babae. Maganda ang kinabukasang naghihintay sa kanya. Ngunit napatangay siya sa isang ka- hinaan. Pinili niyang magpakasaya sa buhay, na naging kapalit ng kanyang kalusugan, asawa, at pagiging miyem- bro sa Simbahan. Nagpakalayu-layo siya sa kanyang pamilya. Patuloy niyang sinira ang kanyang buhay nang mahigit sampung taon, ngunit hindi siya kinalimutan ni tinalikuran ng Tagapagligtas. Sa huli dahil sa kawalang-pag-asa siya ay nagpakumbaba. Nagsimulang mapawi ang kanyang galit, paghihimagsik, at tapang. Tulad ng alibughang anak, "[siya'y nakapag-isip]." 1 Hinanap niya ang Tagapagligtas at bumalik sa piling ng matatapat na magulang na hindi lumimot sa kanya. Tinahak niya ang landas ng pag- sisisi. Hindi iyon madali. Matapos mapalayo sa Simbahan nang 12 taon, muli siyang nabinyagan at natanggap na muli ang kaloob na Espiritu Santo. Naibalik ang kanyang priesthood at mga pagpapala ng templo kalaunan. Pinalad siyang makatagpo ng isang babaeng handang balewalain ang mga naging epekto sa kanyang kalusugan ng dati niyang pamumuhay, at nabuk- lod sila sa templo. Nagkaroon sila ng dalawang anak. Matapat siyang nag- lingkod nang ilang taon sa bishopric. Namatay ang kapatid ko noong Lunes ng umaga, ika-7 ng Marso. Bi- yernes ng gabi bago iyon, nagpunta si- lang mag-asawa sa templo. Linggo ng umaga, ang araw bago siya namatay, nagturo siya ng aralin sa priesthood sa kanyang high priests group. Natulog 108 L i a h o n a siya noong gabing iyon, na hindi na muling gigising sa buhay na ito - ngu- nit magbabangong muli sa pagkabu- hay na mag-uli ng mabubuti. Nagpapasalamat ako sa himala ng Pagbabayad-sala sa buhay ng aking kapatid. Ang Pagbabayad-sala ng Tagapagligtas ay para sa bawat isa sa atin - sa tuwina. Nagkakaroon ng bisa ang Pagba- bayad-sala sa atin sa pamamagitan ng pagsisisi. Kapag nagsisi tayo, tinutulu- tan tayo ng Panginoon na kalimutan ang ating mga pagkakamali. "Masdan, siya na nagsisi ng kan- yang mga kasalanan, ay siya ring patatawarin, at ako, ang Panginoon, ay hindi na naaalaala ang mga ito. "Sa pamamagitan nito inyong ma- lalaman kung ang isang tao ay nagsisi ng kanyang mga kasalanan - masdan, kanyang aaminin ang mga yaon at tatalikdan ang mga yaon." 2 Bawat isa sa atin ay may kilalang isang tao na nagkaroon ng matitinding hamon sa buhay - mga taong nalihis ng landas o nag-alinlangan. Ang taong iyon ay maaaring isang kaibigan o kamag-anak, isang magulang o anak, isang asawa. Maaari pa ngang ang taong iyon ay kayo. Nangungusap ako sa lahat, maging sa inyo. Magsasalita ako tungkol sa himala ng Pagbabayad-sala. Naparito ang Mesiyas para tubu- sin ang mga tao mula sa Pagkahulog ni Adan.3 Lahat sa ebanghelyo ni Jesucristo ay nakatuon sa nagbaba- yad-salang sakripisyo ng Mesiyas, ang Anak ng Diyos.4 Ang plano ng kaligtasan ay hindi maisasakatuparan kung walang pag- babayad-sala. "Kaya nga, ang Diyos na rin ang magbabayad-sala para sa mga kasalanan ng sanlibutan, upang mai- sakatuparan ang plano ng awa, upang tugunin ang hinihingi ng kataru- ngan, at nang sa gayon, ang Diyos ay maging isang ganap, makatarungang Diyos, at isa ring maawaing Diyos." 5 Ang nagbabayad-salang sakripisyo ay kinailangang isagawa ng walang- salang Anak ng Diyos, dahil ang taong nagkasala ay hindi maaaring magbayad-sala para sa sarili niyang mga kasalanan.6 Ang Pagbabayad-sala
ay kinailangang maging walang-ka- tapusan at walang hanggan - upang masakop ang lahat ng tao sa buong kawalang-hanggan.7 Sa pamamagitan ng Kanyang pagdurusa at kamatayan, nagbayad- sala ang Tagapagligtas para sa mga kasalanan ng lahat ng tao.8 Ang Kan- yang Pagbabayad-sala ay nagsimula sa Getsemani at nagpatuloy sa krus at nagwakas sa Pagkabuhay na Mag-uli. "Oo, . . . siya ay dadalhin, ipapako sa krus, at papatayin, ang laman ay mapasasakop, maging sa kamatayan, ang kalooban ng Anak ay mapa- sasakop sa kalooban ng Ama." 9 Sa pamamagitan ng Kanyang nagbaba- yad-salang sakripisyo, ginawa Niyang "pinakahandog ang Kanyang kaluluwa para sa kasalanan." 10 Bilang Bugtong na Anak ng Diyos, namana Niya ang kapangyarihang daigin ang pisikal na kamatayan. Kaya Siya nanatiling buhay nang Siya ay magdusa "nang higit sa matitiis ng tao, maliban na yaon ay sa kamatayan; sa- pagkat masdan, ang dugo ay lumala- bas sa bawat butas ng kanyang balat, napakasidhi ng kanyang [naging] pagdurusa dahil sa kasamaan at mga karumal-dumal na gawain ng kanyang mga tao." 11 Hindi lamang Niya pinagbayaran ang halaga ng mga kasalanan ng lahat ng tao, dinala pa Niya "ang mga pasa- kit at ang mga sakit ng kanyang mga tao." At "dadalhin niya ang kanilang mga kahinaan, upang ang kanyang sisidlan ay mapuspos ng awa, . . . upang malaman niya nang ayon sa laman kung paano tutulungan ang kanyang mga tao alinsunod sa kani- lang mga kahinaan." 12 Nadama ng Tagapagligtas ang bigat ng dalamhati ng buong sangkatauhan- -ang dalamhati ng kasalanan, at ng kalungkutan. "Tunay na kanyang pina- san ang ating mga dalamhati, at dinala ang ating mga kalungkutan." 13 Sa pamamagitan ng Kanyang Pag- babayad-sala, pinagagaling Niya hindi lamang ang lumabag, pinagagaling din Niya ang walang-sala na nagdu- rusa dahil sa mga paglabag na iyon. Kapag sumampalataya ang walang- sala sa Tagapagligtas at sa Kanyang Pagbabayad-sala at pinatawad ang nagkasala, sila man ay mapagagaling. May mga pagkakataon na "kaila- ngang maalis [ng bawat isa sa atin] ang damdamin ng pagkaligalig na dulot ng mga kamalian at kasalanan." 14 Kapag nagsisisi tayo, inaalis ng Tagapagligtas ang pagkaligalig sa ating kaluluwa. Dahil sa Kanyang nagbabayad-sa- lang sakripisyo, pinatatawad ang ating mga kasalanan. Maliban lang sa mga anak ng kapahamakan, ang Pagbaba- yad-sala ay para sa lahat sa lahat ng oras, gaano man kalaki o kaliit ang kasalanan, "kung sila ay magsisisi." 15 Dahil sa Kanyang walang katapu- sang pagmamahal, inaanyayahan tayo ni Jesucristo na magsisi para hindi na natin pagdusahan ang buong bigat ng sarili nating mga kasalanan: "Magsisi - magsisi, upang . . . ang iyong mga pagdurusa ay [hindi] maging masakit - kung gaano kasakit ay hindi mo nalalaman, kung gaano kasidhi ay hindi mo nalalaman, oo, kung gaano kahirap dalhin ay hindi mo nalalaman. "Sapagkat masdan, ako, ang Diyos, ay pinagdusahan ang mga bagay na ito para sa lahat, upang hindi sila mag- dusa kung sila ay magsisisi; "Subalit kung hindi sila magsisisi sila ay kinakailangang magdusa na katulad ko; "Kung aling pagdurusa ay dahilan upang ang aking sarili, maging ang Diyos, ang pinakamakapangyarihan sa lahat, na manginig dahil sa sakit, at la- basan ng dugo sa bawat pinakamaliit na butas ng balat, at magdusa kapwa sa katawan at sa espiritu." 16 Ang Tagapagligtas ay nag-aalok ng pagpapagaling sa mga nagdurusa dahil sa kasalanan. "Hindi pa ba kayo ngayon magbabalik sa akin, at magsisisi sa inyong mga kasalanan, at magbalik-loob, upang mapagaling ko kayo?" 17 Si Jesucristo ang Dakilang Mang- gagamot ng ating kaluluwa. Maliban lang sa mga kasalanang ginawa ng mga anak ng kapahamakan, walang kasalanan o paglabag, pasakit o kalungkutan, na hindi mapapaga- ling ng kapangyarihan ng Kanyang Pagbabayad-sala. Kapag nagkakasala tayo, sinasabi M a y o 2 0 1 1 109
sa atin ni Satanas na naliligaw tayo. Sa kabilang banda, ang ating Manu- nubos ay naghahandog ng pagtubos sa lahat - anuman ang nagawa nating mali - maging sa inyo at sa akin. Kapag inisip ninyo ang sarili ninyong buhay, mayroon ba kayong kailangang baguhin? Nakagawa ba kayo ng mga pagkakamaling kaila- ngan pang itama? Kung nakakaramdam kayo ng panunurot ng budhi o pagsisisi, kapaitan o galit, o kawalan ng pana- nampalataya, inaanyayahan ko kayong hanapin ang kapanatagan. Magsisi at talikuran ang inyong mga kasala- nan. Pagkatapos, humingi ng tawad sa Diyos sa panalangin. Humingi ng tawad mula sa mga nagawan ninyo ng pagkakasala. Patawarin ang mga nagkasala sa inyo. Patawarin ang inyong sarili. Magpunta sa bishop kung ka- ilangan. Siya ang sugo ng awa ng Panginoon. Tutulungan niya kayo habang nagsisikap kayong maging malinis sa pamamagitan ng pagsisisi. Isubsob ang inyong sarili sa pag- darasal at pag-aaral ng mga banal na kasulatan. Kapag ginawa ninyo ito, madarama ninyo ang nagpapabanal na impluwensya ng Espiritu. Sinabi ng Tagapagligtas, "Pabanalin ang in- yong sarili; oo, dalisayin ang inyong mga puso, at linisin ang inyong mga kamay . . . sa harapan ko, upang 110 L i a h o n a akin kayong gawing malinis." 18 Kapag tayo ay nalinis ng ka- pangyarihan ng Kanyang Pagbaba- yad-sala, nagiging tagapamagitan natin ang Tagapagligtas sa Ama, na nagsusumamong: "Ama, masdan ang mga pagdurusa at ang kamatayan niya na walang ginawang kasalanan, na inyong lubos na kinalulugdan; masdan ang dugo ng inyong Anak na nabuhos, ang dugo niya na inyong ibinigay upang ang inyong sarili ay luwalhatiin; "Kaya nga, Ama, iligtas ang mga ka- patid kong ito na naniniwala sa aking pangalan, upang sila ay makaparito sa akin at magkaroon ng buhay na walang hanggan." 19 Bawat isa sa atin ay nabigyan ng kaloob na kalayaang moral. "Ang tao ay . . . malayang makapipili ng kala- yaan at buhay na walang hanggan, sa pamamagitan ng dakilang Tagapa- magitan ng lahat ng tao, o piliin ang pagkabihag at kamatayan, alinsunod sa . . . kapangyarihan ng diyablo." 20 Ilang taon na ang nakalilipas ginamit ng kapatid ko ang kanyang kalayaan nang piliin niyang mamuhay sa paraang ang naging kapalit ay ang kanyang kalusugan, pamilya at pagi- ging miyembro sa Simbahan. Pagka- raan ng ilang taon, ginamit niya ang kalayaan ding iyon nang piliin niyang magsisi, iayon ang kanyang buhay sa mga turo ng Tagapagligtas, at literal na isilang na muli sa kapangyarihan ng Pagbabayad-sala. Pinatototohanan ko ang himala ng Pagbabayad-sala. Nakita ko na ang nagpapagaling na kapangyarihan nito sa buhay ng aking kapatid, at nadama ito sa sarili kong buhay. Ang nagpa- pagaling at nakatutubos na kapangya- rihan ng Pagbabayad-sala ay para sa bawat isa sa atin - sa tuwina. Pinatototohanan ko na si Jesus ang Cristo - ang Manggagamot ng ating kaluluwa. Dalangin ko na bawat isa sa atin ay pipiliing tumugon sa paanyaya ng Tagapagligtas na, "Hindi pa ba kayo ngayon magbabalik sa akin, at magsisisi sa inyong mga kasalanan, at magbalik-loob, upang mapagaling ko kayo?" 21 Sa pangalan ni Jesucristo, amen. ◼ MGA TALA 1. Lucas 15:17. 2. Doktrina at mga Tipan 58:42-43. 3. Tingnan sa 2 Nephi 2:25-26. 4. Tingnan sa Alma 34:14. 5. Alma 42:15. 6. Tingnan sa Alma 34:11. 7. Tingnan sa Alma 34:10. 8. Tingnan sa Alma 22:14. 9. Mosias 15:7. 10. Mosias 14:10. 11. Mosias 3:7. 12. Alma 7:11-12. 13. Mosias 14:4. 14. Mangaral ng Aking Ebanghelyo: Gabay sa Paglilingkod ng Misyonero (2004), 2. 15. Doktrina at mga Tipan 18:12. 16. Doktrina at mga Tipan 19:15-18. 17. 3 Nephi 9:13. 18. Doktrina at mga Tipan 88:74. 19. Doktrina at mga Tipan 45:4-5. 20. 2 Nephi 2:27. 21. 3 Nephi 9:13.